open-index/open-wikipedia-markdown huggingface dataset:
Ιστορία της Πολωνίας στον Μεσαίωνα

Η **πολωνική ιστορία στο Μεσαίωνα** καλύπτει περίοδο περίπου μιας χιλιετίας, από τον 5ο έως τον 16ο αιώνα. Χρονολογείται συνήθως με την πτώση της Δυτικής Ρωμαϊκής Αυτοκρατορίας. 

Τα πρώτα κύματα σλαβικής μετανάστευσης εγκαταστάθηκαν στην περιοχή του Άνω Βιστούλα και σε άλλες περιοχές της σημερινής Πολωνίας, από τις περιοχές στον άνω και μέσο ρου του ποταμού Δνείπερου. Αποτελέσματα ερευνών του Ιατρικού Πανεπιστημίου του Γκντανσκ, υποστηρίζουν την υπόθεση ότι η αρχαιότερη γνωστή κοιτίδα των Σλάβων είναι το λεκανοπέδιο στο μέσο ρου του Δνείπερου. Οι Δυτικοί Σλάβοι προέρχονται αρχικά από το πιο δυτικό σλαβικό παρακλάδι, που ονομάζονται Σκλαβηνίες, σύμφωνα με τον Βυζαντινό ιστορικό Ιορδάνης τον Αλανό. Οι Σλάβοι μετανάστευσαν στην Πολωνία το δεύτερο μισό του 5ου αιώνα, περίπου μισό αιώνα μετά την εκκένωση της περιοχής αυτής από γερμανικές φυλές.

## Πρώιμος Μεσαίωνας

## Υψηλός Μεσαίωνας

## Ύστερος Μεσαίωνας

## Παραπομπές

Κατηγορία:Μεσαιωνική ιστορία της Πολωνίας
Μεσαιωνας
Μήτρος Κυνικόπουλος

Ο **Μήτρος Κυνικόπουλος** (1577 - 26 Οκτωβρίου 1616) ήταν Έλληνας αγωνιστής από τη Λεοντιούπολη.

## Βιογραφία
Γεννήθηκε το 1577 από γονείς ευγενείς, τον Πετράκη Κυνικόπουλο και την Σμαρώ Ανδρίδου. Ο πατέρας του ήταν έμπορος και έλειπε πολύ συχνά. Το 1590, ο Μήτρος στάλθηκε στη Βενετία για σπουδές, απ' όπου επέστρεψε το 1595. Το 1597 παντρεύτηκε τη Δέσποινα Χατζή από την Κωνσταντινούπολη, με την οποία απέκτησε τρία παιδιά: τον Κωνσταντίνο (1599), τον Νικόλα (1601) και την Ανδρονίκη (1602).

Το 1604 και μετά τον θάνατο των γονιών του μετανάστευσε στην Κωνσταντινούπολη και δούλεψε ως έμπορος μπαχαρικών και αλατιού. Το 1611, μετά την καταστροφή της επιχείρησης του από τους Οθωμανούς, επέστρεψε στη Λεοντιούπολη. Το 1612 γνώρισε τον έμπορο Κωνσταντή Ρασή. Το 1614 μαζί με τον Νικηφόρο Πετρινό, φίλο του Ρασή, ετοίμασαν επανάσταση. Για να τονώσουν τη δύναμή τους, πάντρεψαν το γιο του Μήτρου, Κωνσταντίνο, με την Ελένη Ρασή, μοναχοπαίδι του Ρασή. Το 1615 πάντρεψαν τον Νικόλα και την Ανδρονίκη με τα δύο παιδιά του Πετρινού, Σοφία και Θεόδωρο αντίστοιχα. 

Στις 11 Ιανουαρίου του 1616 άρχισε επανάσταση. Στην πρώτη κιόλας μάχη σκότωσαν τον Αλή Οσμάν πασά. Στην όγδοη μάχη στις 11 Φεβρουαρίου κατέλαβαν τη Λεοντιούπολη εκτός από την περιοχή των Τούρκων. Τον Μάρτιο στάλθηκε ο νέος πασάς Αχμέτ Χουρσίτ. Όμως στις 27 Αυγούστου σκοτώθηκε ο Νικηφόρος Πετρινός και οι άντρες που του είχαν απομείνει ήταν μόνο 10. Στις 30 Σεπτεμβρίου σκοτώθηκε ο Ρασής. Ο Μήτρος μαζί με τον Κωνσταντίνο,τον Νικόλα και τον Θεόδωρο ήταν οι μόνοι οπλαρχηγοί που απομέιναν. Στις 2 Οκτωβρίου σκοτώθηκε ο Θεόδωρος και από τη λύπη τους πέθαναν η Σοφία και η Ανδρονίκη. 

Στις 11 Οκτωβρίου ο Νικόλας σκότωσε τον Αχμέτ Χουρσίτ πασά. Στις 12 Οκτωβρίου σκότωσαν γύρω στους 900 Τούρκους και στις 13 Οκτωβρίου ήρθε ο νέος πασάς Μουσταφά Χατζή. Την ίδια μέρα γέννησε η Ελένη Ρασή έναν γιο, τον οποίο ονόμασαν Δημήτριο-Κωνσταντίνο. Στις 24 Οκτωβρίου πέθανε η Δέσποινα και ο Μήτρος έδιωξε την οικογένειά του. Τελικά έφυγε ο Κωνσταντίνος με την οικογένειά του, τον Νικόλα και 1.000 κατοίκους. Οι άλλοι 2.000 έμειναν εκεί. Στις 26 Οκτωβρίου ο Μήτρος Κυνικόπουλος σκοτώθηκε σε μάχη. Τον έθαψαν στην άκρη της πόλης, ενώ λίγες μέρες αργότερα, ο Μουσταφά εξολόθρευσε όλους τους κατοίκους.

Κατηγορία:Έλληνες αγωνιστές του 17ου αιώνα
Νταβίντ Μέντες ντα Σίλβα

Ο **Νταβίντ Μέντες ντα Σίλβα** (γεννηθείς: 4 Αυγούστου 1982 στο Ρότερνταμ) είναι ένας πρώην Ολλανδός ποδοσφαιριστής με καταγωγή από το Πράσινο Ακρωτήριο ο οποίος αγωνιζόταν στη θέση του αμυντικού μέσου.

Οι παλιές του ομάδες είναι οι: ΦΚ Ρεντ Μπουλ Σάλτσμπουργκ, Σπάρτα Ρότερνταμ, ΑΦΚ Άγιαξ και ΝΑΚ Μπρέντα. Είναι ένας πολύ πληθωρικός παίκτης ο οποίος μπορεί να παίξει σε όλες τις θέσεις του κέντρου και της άμυνας. Είναι γνωστός για την ντρίμπλα του και την τεχνική του καθώς και για το τάγκλινγκ του.

## Καριέρα

Η ΝΑΚ Μπρέντα υπέγραψε με τον Μέντες το καλοκαίρι του 2004 ένα τετραετές συμβόλαιο.. Δύο χρόνια αργότερα, υπέγραψε με την Άλκμααρ ένα πενταετές συμβόλαιο. Στις 20 Οκτωβρίου 2009, ο Νταβίντ Μέντες Ντα Σίλβα σκόραρε ένα εκπληκτικό γκολ ενάντια στην Άρσεναλ στο ΟΥΕΦΑ Τσάμπιονς Λιγκ για να δώσει στην ομάδα του κάτι από ένα ιστορικό αποτέλεσμα αφού η Άρσεναλ είχε προηγηθεί με τον Σεσκ Φάμπρεγας στο πρώτο ημίχρονο.

## Διεθνής καριέρα

Έκανε το διεθνές του ντεμπούτο με την Ολλανδία στις 7 Φεβρουαρίου 2007.

Έχει επίσης παίξει για την Ολλανδική ομάδα Κ20 στο Παγκόσμιο Πρωτάθλημα Νέων, η οποία έχασε από την ομάδα της Αιγύπτου Κ20 στα προημιτελικά.

## Στατιστικά

## Τίτλοι
## Τίτλοι συλλόγων

**[[Άλκμααρ]]**
*Πρωτάθλημα Ολλανδίας
***Νικητής (1):**

*Ασπίδα Γιόχαν Κρόιφ
***Νικητής (1):** 2009

***[[ΦΚ Ρεντ Μπουλ Σάλτσμπουργκ]]**
*Μπουντεσλίγκα Αυστρίας
***Νικητής (1):** 2011-12

*Κύπελλο Αυστρίας
***Νικητής (1):** 2011-12

## Παραπομπές


## Πηγές

*Προφίλ και στατιστικά στο transfermarkt.co.uk



Κατηγορία:Ολλανδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές ΝΑΚ Μπρέντα
Κατηγορία:Ποδοσφαιριστές ΦΚ Ρεντ Μπουλ Σάλτσμπουργκ
Κατηγορία:Ποδοσφαιριστές Σπάρτα Ρότερνταμ
Κατηγορία:Ποδοσφαιριστές ΑΖ Άλκμααρ
Κατηγορία:Ποδοσφαιριστές Εθνικής Ολλανδίας
OK Go (άλμπουμ)

***OK Go *** είναι το ντεμπούτο άλμπουμ του ροκ συγκροτήματος OK Go. Είχε κυκλοφορήσει τον Σεπτέμβριο του 2002 και το εξώφυλλο δημιουργήθηκε από τον γνωστό σχεδιαστή Stefan Sagmeister.

Το άλμπουμ έκανε το ντεμπούτο του στο νούμερο 107 στα chart του Billboard 200, και τον αριθμό ένα στο Billboard Top Chart Heatseekers.

## Κατάλογος τραγουδιών

## Εμφανίσεις σε άλλα μέσα

Το τραγούδι "Get Over It" εμφανίστηκε στα βιντεοπαιχνίδια *Triple Play Baseball 2002* και *Madden NFL 2003* και το "Don't Ask Me" εμφανίστηκε στο σάουντρακ του παιχνιδιού *MVP Baseball 2003* και στα τρέιλερ των ταινιών *Just Friends, Good Luck Chuck* και *Catch That Kid*.

Κατηγορία:Δισκογραφία των OK Go
Μαμνούν Χουσαΐν

Ο **Μαμνούν Χουσαΐν** (Ουρντού: *ممنون حسین*, γεννήθηκε στις 23 Δεκεμβρίου 1940 και πέθανε στις 14 Ιουλίου 2021) ήταν Πακιστανός επιχειρηματίας στον τομέα των υφασμάτων και πολιτικός, ο οποίος εξελέγη πρόεδρος του Πακιστάν το 2013. Υπηρέτησε στην προεδρία ως τις 8 Σεπτεμβρίου 2018.

Ο Χουσαΐν διετέλεσε για μικρό χρονικό διάστημα κυβερνήτης της επαρχίας Σιντ το 1999, οπότε και καθαιρέθηκε από τη θέση αυτή μετά το πραξικόπημα του 1999. Εξελέγη ως ο δωδέκατος πρόεδρος του Πακιστάν στις 30 Ιουλίου 2013 και ανέλαβε τα καθήκοντά του στις 8 Σεπτεμβρίου, διαδεχόμενος τον Ασίφ Αλί Ζαρντάρι, ο οποίος δεν έθεσε υποψηφιότητα για την επανεκλογή του.

## Προσωπική ζωή
Ο Μαμνούν Χουσαΐν γεννήθηκε στην Άγκρα της σημερινής Ινδίας. Αυτός και η οικογένειά του μετακόμισαν στο Καράτσι μετά τον Διαχωρισμό της Ινδίας το 1949. Απέκτησε το πτυχίο του από το Ινστιτούτο Διοίκησης Επιχειρήσεων στο Καράτσι κατά τη δεκαετία του 1960. Διετέλεσε πρόεδρος του Επιμελητηρίου Εμπορίου και Βιομηχανίας του Καράτσι, ενώ διετέλεσε για μικρό χρονικό διάστημα κυβερνήτης του Σιντ το 1999.
## Πολιτική σταδιοδρομία
Ο σημερινός πρόεδρος του Επιμελητηρίου Εμπορίου και Βιομηχανίας του Καράτσι Αζάρ Χαρούν δήλωσε: «Δεν ανήκε σε κάποιο κόμμα μέχρι το 1999, αλλά η ευγενική του ομιλία και οι επαγγελματικές δυνατότητές του εντυπωσίασαν τον Ναουάζ Σαρίφ, ο οποίος τον διόρισε ως κυβερνήτη του Σιντ». Θεωρείται ως μία λιγότερο γνωστή πολιτική φιγούρα, καθώς και πιστός στον Ναουάζ Σαρίφ. Εξελέγη πρόεδρος του Πακιστάν στις 30 Ιουλίου 2013 ως η επίσημη υποψηφιότητα του Μουσουλμανικού Συνδέσμου του Πακιστάν (Ναουάζ). Στις εκλογές, οι οποίες πραγματοποιήθηκαν από το Εκλογικό Κολλέγιο του Πακιστάν, στο οποίο συμμετέχουν τα μέλη της Εθνοσυνέλευσης του Πακιστάν, οι γερουσιαστές και τα μέλη των συνελεύσεων των περιφερειών, ο Χουσαΐν κέρδισε τον μοναδικό του αντίπαλο Ουατζιχουντίν Αχμέντ του Κινήματος Δικαιοσύνης του Πακιστάν, με 432 ψήφους έναντι 77 του Αχμέντ.

Ο Μαμνούν Χουσαΐν απεβίωσε σε ηλικία 80 ετών στο Καράτσι, ενώ βρισκόταν σε αντικαρκινική θεραπευτική αγωγή.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι του Πακιστάν
Higher Ground (τραγούδι, Στίβι Γουόντερ)

To **Higher Ground ** είναι ένα τραγούδι του Stevie Wonder, από το άλμπουμ "Intervisions", που διασκευάστηκε από τους Red Hot Chili Peppers και συμπεριλήφθηκε στο τέταρτο άλμπουμ τους, "Mother's Milk". Ήταν υποψήφιο για MTV Video Music Award. Η διασκευή αυτή εμφανίζεται στις ταινίες *Passenger 57* (1992), *Mighty Morphin Power Rangers: The Movie* (1995), *Center Stage* (2000), *Walking Tall* (2004), *The Longest Yard* (2005), *The Karate Kid* (2010) και *The Change-Up* (2011). Εμφανίστηκε επίσης σε επεισόδια των *The Fresh Prince of Bel-Air* και *Beavis and Butthead*. Εμφανίζεται στα παιχνίδια *Guitar Hero*, *Rocksmith*, και *SSX3* (remix των X-Ecutioners). Ήταν το μουσικό θέμα της εκπομπής *The Ultimate Fighter: Live* (2012). Παιζόταν στο Space Mountain της Ντίσνεϋλαντ από τις 3 Ιανουαρίου 2007 μέχρι τις 26 Απριλίου 2007. Τέλος, το μουσικό περιοδικό *Total Guitar*  το έβαλε στο νούμερο 2 των καλύτερων διασκευών.

## Τραγούδια

**CD (1989)**
# Higher Ground
# Higher Ground (Munchkin Mix)
# Millionaires Against Hunger
# Mommy Where's Daddy

**12" (1989)**
# Politician (Mini Rap)
# Higher Ground (Munchkin Mix)
# Higher Ground (Dub Mix)
# Mommy Where's Daddy

**7" (1989)**
# Higher Ground
# Millionaires Against Hunger

**Remix 12" (1989)**
# Higher Ground
# Higher Ground (Munchkin Mix)
# Politician (Mini Rap)
# Higher Ground (Bert Bevans Mix)

**Κασέτα (1989)**
# Higher Ground
# Nobody Weird Like Me

**CD (1990)**
# Higher Ground
# Fight Like A Brave
# Behind The Sun
# Out In L.A.

**12" Pop Up Sleeve (1990)**
# Higher Ground (Munchkin Mix)
# Fight Like A Brave
# Out In L.A.

**Pic Disc (1990)**
# Higher Ground
# Higher Ground (Daddy-Ο Mix) (το ίδιο μέ το Munchkin Mix)
# Fight Like A Brave

### Higher Ground / If You Want Me To Stay
μικρογραφία
**CD**
# Higher Ground (Ben's Mix)
# Higher Ground (Candy Rot Mix)
# Higher Ground (Lawnge's Mix)
# If You Want Me To Stay (Grosse's Mix)
# If You Want Me To Stay (Open Slay Mix)
# If You Want Me To Stay (Mista Mix)

**12" (Red Label)**
# Higher Ground (Freckle Nose Mix)
# Higher Ground (B.G. Dub)
# Higher Ground (Pearly 12")
# If You Want Me To Stay (Jingle Hell Mix)
# If You Want Me To Stay (Instrumental)

**12" (Yellow Label)**
# Higher Ground (Lawnge's Mix)
# Higher Ground (Sheep Dub)
# Higher Ground (Pearly 12")
# Higher Ground (Getaway Sticks)
# If You Want Me To Stay (Pink Mustang Mix)
# If You Want Me To Stay (Instrumental)

**Κασέτα**
# Higher Ground (Ben's Mix) 
# Higher Ground (Candy Rot Mix) 
# Higher Ground (Lawnge's Mix) 
# If You Want Me To Stay (Grosse's Mix) 
# If You Want Me To Stay (Open Slay Mix) 
# If You Want Me To Stay (Mista Mix)

* Παίζει το ίδιο και από τις 2 μεριές

Κατηγορία:Τραγούδια των Red Hot Chili Peppers
Κατηγορία:Τραγούδια του 1973
Το Ημερολόγιο ενός Σπασίκλα: Ο Ρόντρικ δεν Παίζεται

***Το Ημερολόγιο ενός Σπασίκλα: Ο Ρόντρικ δεν Παίζεται***, γνωστό ως "*Diary of a Wimpy Kid: Rodrick Rules*" στις ΗΠΑ, είναι ένα μυθιστόρημα ρεαλιστικής φαντασίας, γραμμένο από τον Αμερικανό συγγραφέα και σκιτσογράφο Τζεφ Κίνι, και το δεύτερο βιβλίο της σειράς *[[Το Ημερολόγιο ενός Σπασίκλα]]*. Το μυθιστόρημα αυτό κυκλοφόρησε την 1 Φεβρουαρίου στις ΗΠΑ. Στις ΗΠΑ κυκλοφορεί από τις εκδόσεις Amulet Books, ενώ στην Ελλάδα από τις εκδόσεις Ψυχογιός.

## Πλοκή
Ό,τι κι αν κάνετε, μη ρωτήσετε ποτέ τον Γκρεγκ Χέφλι πώς πέρασε τις καλοκαιρινές διακοπές, γιατί δε θέλει με τίποτα να μιλάει γι' αυτό. Τώρα που ξεκινάει η νέα σχολική χρονιά, ο Γκρεγκ θέλει να αφήσει πίσω του τους τελευταίους τρεις μήνες... ή, μάλλον, ένα συγκεκριμένο συμβάν. Και δυστυχώς για εκείνον, ο μεγαλύτερος αδελφός του, ο Ρόντρικ, ξέρει τα πάντα για το συμβάν που θέλει να αποσιωπήσει ο Γκρεγκ. Ωστόσο, τα μυστικά έχουν τον τρόπο να βγαίνουν κάποτε στη φόρα... ειδικά όταν μπαίνει στη μέση ένα συγκεκριμένο ημερολόγιο. Ο αγαπημένος Γκρεγκ Χέφλι κρατάει για δεύτερη χρονιά ημερολόγιο... και σκοπεύει να το κάνει για πολλές χρονιές ακόμη!
## Συνέχεια

Αυτό είναι το δεύτερο βιβλίο της σειράς ''Το'' ''Ημερολόγιο ενός Σπασίκλα''. Το προηγούμενο είναι ''Το Ημερολόγιο ενός Σπασίκλα'' ενώ το επόμενο *[[Το Ημερολόγιο ενός Σπασίκλα: Το Ποτήρι Ξεχείλισε]]*.

## Παραπομπές

## Εξωτερικοί σύνδεσμοι
*http://www.psichogios.gr/site/Books/show?cid=22603 

Κατηγορία:Το Ημερολόγιο ενός Σπασίκλα (σειρά)
Ράιναλντ Γκρέμπε

Ο **Ράιναλντ Γκρέμπε** (γερμ. *Rainald Grebe*, γεν. 1971) είναι Γερμανός τραγουδοποιός, ηθοποιός, κωμικός και συγγραφέας.

## Εργογραφία
* 2001: *Solo* (Promotionsalbum)
* 2004: *Das Abschiedskonzert* 
* 2007: *Das Robinson Crusoe Konzert* 
* 2009: *Das Hongkongkonzert* 
* 2012: *Das Rainald Grebe Konzert* 
* 2005: *Rainald Grebe & die Kapelle der Versöhnung* 
* 2007: *Volksmusik*
* 2008: *1968*
* 2011: *Rainald Grebe & das Orchester der Versöhnung* 
* 2011: *Zurück zur Natur*
* 2006: *Global Fish* 
* 2007: *Global Fish* 
* 2007: *Das grüne Herz Deutschlands* 
* *Live im Admiralspalast - Die besten Lieder meines Lebens* 
* *Die Lieder der Falkenhorst-Show* 
* *Bin in Jena* 
* *Anfang der Selbstfindung* 
* *Anfang des Wahnsinns* 

## Βραβεία
* 2001: Ostdeutscher Kabarett-Preis der Leipziger Lachmesse
* 2003: Prix Pantheon: Jurypreis *Frühreif & Verdorben*
* 2004: Das große Kleinkunstfestival: *Publikums- und Jurypreis*
* 2004: Der Wesemann – Preis für Ereignisproduzenten, Berlin
* 2005: Cabinet-Preis
* 2005: Preis für junge Songpoeten der Hanns-Seidel-Stiftung, München
* 2006: Deutscher Kleinkunstpreis: *Förderpreis der Stadt Mainz*
* 2008: Salzburger Stier: Radio-Kabarettpreis
* 2009: Bayerischer Kabarettpreis: *Musikpreis*
* 2011: 39. Deutscher Kleinkunstpreis in der Sparte *Chanson/Musik/Lied*
* 2012: Deutscher Kabarett-Preis

## Παραπομπές


## Πηγές
* Gerrit Lembke: ''Poetik der Einebnung: Zur Amalgamierung von Raum und Zeit in den Liedern Rainald Grebes''. ''Zeitmaschine'' (2008) und ''Guido Knopp'' (2005) (PDF; 648&nbsp;kB) In: *Mauerschau* 2/2010, S. 35–47.

## Εξωτερικοί σύνδεσμοι

* rainaldgrebe.de Internetpräsenz
* Autorenseite von Rainald Grebe  bei fischerverlage.de
* ''„Das Pure kann ich nicht ertragen.“''  Interview von Deniz Yücel in der *[[Jungle World]]* (19/2007)
* Biographische Angaben zu Rainald Grebe (Agentur Alexia Agathos) (PDF; 50&nbsp;kB)
* ''„Alle sehen gleich aus, irgendwie individuell.“'' Interview in brand eins, (3/2011)

Κατηγορία:Γερμανοί συνθέτες
Κατηγορία:Γερμανοί ηθοποιοί κινηματογράφου
Κατηγορία:Γερμανοί συγγραφείς
Σωτήρης Ρίζος

Ο **Σωτήρης Ρίζος** (γενν. 1948) διετέλεσε πρόεδρος του Συμβουλίου της Επικρατείας.

## Βιογραφικά στοιχεία
Γεννήθηκε στην Αθήνα και σπούδασε νομικά στο Πανεπιστήμιο Αθηνών, απ' όπου αποφοίτησε το 1971. Πραγματοποίησε μεταπτυχιακές σπουδές στο πανεπιστήμιο της Χαϊδελβέργης και ειδικεύτηκε στο Συνταγματικό και Ευρωπαϊκό Δίκαιο διατελώντας συνεργάτης του Ινστιτούτου Max - Planck. Το 2001 παρακολούθησε τις εργασίες του Ομοσπονδιακού Διοικητικού Δικαστηρίου στο Βερολίνο.

Το 1975 εισήλθε στο Συμβούλιο της Επικρατείας ως Εισηγητής, το 1981 προήχθη σε Πάρεδρο και το 1992 σε Σύμβουλο Επικρατείας. Το 2005 προήχθη σε αντιπρόεδρο του ΣτΕ αναλαμβάνοντας αρχικά την προεδρία του Α΄ και Γ΄ τμήματος και εν συνεχεία του Δ΄ τμήματος. Τον Αύγουστο του 2013 διορίστηκε Πρόεδρος του Συμβουλίου της Επικρατείας διαδεχόμενος τον Κώστα Μενουδάκο.

## Παραπομπές


Κατηγορία:Έλληνες δικαστικοί
Κατηγορία:Πρόεδροι του Συμβουλίου της Επικρατείας
Αρδασίρ Β΄ της Περσίας

thumb|300px| Μίθρας, Αχούρα Μάσδα και Αρδασίρ Β΄
Ο **Αρδασίρ Β΄ της Περσίας** ήταν ο ενδέκατος βασιλιάς της Περσίας από την δυναστεία των Σασσανιδών από το 379 ως το 383, μικρότερος γιος και διάδοχος του βασιλιά της Περσίας Σαπώρη Β΄. Ο μεγάλος αδελφός του Σαπώρης τον διόρισε κυβερνήτη της Αδιαβένης και λίγο πριν τον θάνατο του το 379 διάδοχο του θρόνου με αποτέλεσμα πολλοί ιστορικοί να τον θεωρούν γιο του. Ως κυβερνήτης της Αδιαβένης έδειξε μεγάλη σκληρότητα με διωγμούς εναντίον των χριστιανών αλλά σαν βασιλιάς έδειξε αντίθετο χαρακτήρα ήταν ευγενής και φιλάνθρωπος γι´αυτό οι Άραβες του έδωσαν το προσωνύμιο «ενάρετος». Συμμετείχε στις μάχες του Σαπώρη Β΄ εναντίον του Ρωμαίου αυτοκράτορα Ιουλιανού, ως βασιλιάς παρήγγειλε την κατασκευή γιγαντιαίου πέτρινου αναγλύφου με παράσταση του ίδιου του βασιλιά μαζί με τον Αχούρα Μάσδα και τον Μίθρα.
Τον Αρδασίρ Β΄ θα διαδεχτεί ο ανιψιός του Σαπώρης Γ΄.

## Πηγές
**Faustus of Byzantium, History of the Armenians (5th century), Book VI, Chapter 1*
**Chisholm, Hugh, ed. (1911). Encyclopædia Britannica (11th ed.). Cambridge University Press.*

## Εξωτερικοί σύνδεσμοι
**http://www.iranicaonline.org/articles/ardasir-ii-sasanian-king-of-kings-a*

Κατηγορία:Πέρσες βασιλείς
Κατηγορία:Δυναστεία των Σασσανιδών
Σαπώρης Γ΄ της Περσίας

Ο **Σαπώρης Γ’ της Περσίας** (... - Δεκέμβριος 388) ήταν ο 12ος βασιλιάς της Περσίας από την δυναστεία των Σασσανιδών μεταξύ 383 και 388, γιος και διάδοχος του βασιλιά της Περσίας Αρδασίρ Β’. Η αδελφή του παντρεύτηκε τον βασιλιά της Αρμενίας Χοσρόη Δ’. Οι διαπραγματεύσεις μεταξύ των Περσών και των Αρμενίων οι οποίες ξεκίνησαν την εποχή του πατέρα του Αρσαδίρ Β’ είχαν ως αποτέλεσμα την υπογραφή ειρηνικής συνθήκης αμοιβαίας φιλίας το 384 μεταξύ του ίδιου του Σαπώρη και του Ρωμαίου αυτοκράτορα Θεοδόσιου. Οι ειρηνικές σχέσεις μεταξύ της Ρώμης και της Περσίας διατηρήθηκαν τα επόμενα 36 χρόνια. Η Αρμενία μοιράστηκε σύμφωνα με την συνθήκη αυτή στα δύο μεταξύ των Ρωμαίων και των Περσών, το μικρότερο δυτικό τμήμα δόθηκε στην Ρώμη υπό την διοίκηση του υποτελή βασιλιά Αρσάκη Β’ γιου του Παπ. Το μεγαλύτερο τμήμα της Ανατολικής Αρμενίας δόθηκε στην Περσία,ο Σαπώρης Γ’ τοποθέτησε υποτελή βασιλιά έναν χριστιανό τον Χοσρόη Δ’. Ο Σαπώρης Γ’ σύμφωνα με μια φήμη πέθανε όταν καταπλακώθηκε από την σκηνή του κατά την διάρκεια μιας ισχυρής καταιγίδας, σύμφωνα με άλλες φήμες δολοφονήθηκε από συνωμοσία. Τον διαδέχθηκε ο γιος του Βαράμης Δ'.

## Πηγές

**MacKenzie, David Niel (1998), "Ērān, Ērānšahr", Encyclopedia Iranica 8, Costa Mesa: Mazda*
**Touraj Daryaee, Sasanian Persia, (I.B.Tauris Ltd, 2010), 20.*
**Φαύστος του Βυζαντίου, Ιστορία των Αρμενίων (5ος αιώνας), Βιβλίο 4, Κεφάλαιο 1*
**The Civilizations of the Ancient Near East' by George Rawlinson, Project Gutenberg*

Κατηγορία:Πέρσες βασιλείς
Κατηγορία:Δυναστεία των Σασσανιδών
Το Ημερολόγιο ενός Σπασίκλα: Το Ποτήρι Ξεχείλισε

Το ***Το Ημερολόγιο ενός Σπασίκλα: Το Ποτήρι Ξεχείλισε***, γνωστό ως "*Diary of a Wimpy Kid: The Last Straw*" στις ΗΠΑ, είναι ένα μυθιστόρημα ρεαλιστικής φαντασίας, γραμμένο από τον Αμερικανό συγγραφέα και σκιτσογράφο Τζεφ Κίνι, και το πέμπτο βιβλίο της σειράς *[[Το Ημερολόγιο ενός Σπασίκλα]]*. Στις ΗΠΑ κυκλοφορεί από τις εκδόσεις Amulet Books, ενώ στην Ελλάδα από τις εκδόσεις Ψυχογιός.

## Πλοκή
Ας μη γελιόμαστε, ο Γκρεγκ Χέφλι δε θα πάψει ποτέ να είναι ένας αφόρητος σπασίκλας. Μόνο που κάποιος πρέπει να το εξηγήσει και στον πατέρα του. Βλέπετε, ο Φρανκ Χέφλι νομίζει ότι μπορεί να κάνει επιτέλους το γιο του να φέρεται σαν σωστός άντρας και γι' αυτό τον γράφει σε διάφορα αθλήματα και δραστηριότητες για "σκληρούς άντρες". Φυσικά ο Γκρεγκ, που δεν είναι φτιαγμένος για τέτοια, καταφέρνει πάντα να κάνει το δικό του. Αλλά όταν ο πατέρας του τον απειλεί πως θα τον στείλει στη Στρατιωτική Ακαδημία, ο Γκρεγκ αρχίζει να παίρνει πια στα σοβαρά τη "μεταμόρφωσή" του σε σωστό άντρα, αλλιώς τον περιμένει… γερή καμπάνα.
## Συνέχεια

Αυτό είναι το τρίτο βιβλίο της σειράς ''Ημερολόγιο ενός Σπασίκλα''. Το προηγούμενο είναι *[[Το Ημερολόγιο ενός Σπασίκλα: Ο Ρόντρικ δεν Παίζεται]]* ενώ το επόμενο  το ''Το Ημερολόγιο ενός Σπασίκλα: Σκυλίσια Ζωή''.

## Εξωτερικοί σύνδεσμοι

* http://www.psichogios.gr/site/Books/show?cid=22938 

Κατηγορία:Το Ημερολόγιο ενός Σπασίκλα (σειρά)
Το Ημερολόγιο ενός Σπασίκλα: Η Σκληρή Αλήθεια

Το ***Το Ημερολόγιο ενός Σπασίκλα: Η Σκληρή Αλήθεια***, γνωστό ως "*Diary of a Wimpy Kid: The Ugly Truth*" στις ΗΠΑ, είναι ένα μυθιστόρημα ρεαλιστικής φαντασίας, γραμμένο από τον Αμερικανό συγγραφέα και σκιτσογράφο Τζεφ Κίνι, και το πέμπτο βιβλίο της σειράς *[[Το Ημερολόγιο ενός Σπασίκλα]]*. Στις ΗΠΑ κυκλοφορεί από τις εκδόσεις Amulet Books, ενώ στην Ελλάδα από τις εκδόσεις Ψυχογιός.

## Πλοκή
Ο Γκρεγκ Χέφλι ανέκαθεν βιαζόταν να μεγαλώσει. Μήπως, όμως, όλη αυτή η διαδικασία του «μεγαλώματος» δεν είναι και ό,τι καλύτερο; Διότι ο Γκρεγκ έχει να αντιμετωπίσει τα πάρτι και τα κορίτσια, περισσότερες ευθύνες και, κυρίως, κάποιες πολύ περίεργες αλλαγές στο σώμα του. Και όλα αυτά χωρίς τη συμπαράσταση του κολλητού του, του Ράουλι. Θα τα καταφέρει, άραγε; Ή θα πρέπει να το πάρει απόφαση ότι η αλήθεια είναι σκληρή;
## Συνέχεια

Αυτό είναι το πέμπτο βιβλίο της σειράς *[[Το Ημερολόγιο ενός Σπασίκλα]]*. Το προηγούμενο είναι ''Το Ημερολόγιο ενός Σπασίκλα: Σκυλίσια Ζωή'' ενώ το επόμενο *[[Το Ημερολόγιο ενός Σπασίκλα: Μέρες Πανικού]]*.

## Εξωτερικοί σύνδεσμοι
http://www.psichogios.gr/site/Books/show?cid=1000428 

Κατηγορία:Το Ημερολόγιο ενός Σπασίκλα (σειρά)
Το Ημερολόγιο ενός Σπασίκλα: Μέρες Πανικού

Το ***Το Ημερολόγιο ενός Σπασίκλα: Μέρες Πανικού***, γνωστό ως "*Diary of a Wimpy Kid: Cabin Fever*" στις ΗΠΑ, είναι ένα μυθιστόρημα ρεαλιστικής φαντασίας, γραμμένο από τον Αμερικανό συγγραφέα και σκιτσογράφο Τζεφ Κίνι, και το έκτο βιβλίο της σειράς *[[Το Ημερολόγιο ενός Σπασίκλα]]*. Στις ΗΠΑ κυκλοφορεί από τις εκδόσεις Amulet Books, ενώ στην Ελλάδα από τις εκδόσεις Ψυχογιός.

## Πλοκή
Ο Γκρεγκ Χέφλι έχει μπλέξει άσχημα. Κάποιος έχει προκαλέσει ζημιές στο σχολείο και ο Γκρεγκ είναι ο βασικός ύποπτος. Όλως περιέργως, όμως, είναι αθώος. Ή κάπως αθώος… Και ξαφνικά, μια χιονοθύελλα χτυπά την πόλη τους και η οικογένεια Χέφλι κλείνεται μέσα στο σπίτι. Ο Γκρεγκ ξέρει ότι όταν το χιόνι λιώσει θα πρέπει να αντιμετωπίσει τις συνέπειες των πράξεών του αλλά δεν μπορεί να μη σκέφτεται μήπως η τιμωρία είναι προτιμότερη από το να είναι στο σπ       ίτι με τους δικούς του…
## Συνέχεια

Αυτό είναι το έκτο βιβλίο της σειράς *[[Το Ημερολόγιο ενός Σπασίκλα]]*. Το προηγούμενο είναι *[[Το Ημερολόγιο ενός Σπασίκλα: Η Σκληρή Αλήθεια]]* ενώ το επόμενο *[[Το Ημερολόγιο ενός Σπασίκλα: Στους Δύο Τρίτος δεν Χωρεί]]*.

## Εξωτερικοί σύνδεσμοι
http://www.psichogios.gr/site/Books/show?cid=1000987 

Κατηγορία:Το Ημερολόγιο ενός Σπασίκλα (σειρά)
Αλ-Κίντι

Ο **Άμπου Γιουσούφ Γιακούμπ Ίμπν Ισχάκ ας-Σαμπάχ αλ-Κίντι** (801 - Βαγδάτη, 873) ήταν Πέρσης φιλόσοφος, μουσικολόγος και επιστήμονας, ο πρώτος περιπατητικός φιλόσοφος της Ανατολής, γνωστός ως «**Ο Φιλόσοφος των Αράβων**», υπήρξε ο φιλόσοφος που ομόφωνα χαιρετίστηκε ως *«ο πατέρας της Ισλαμικής και Αραβικής φιλοσοφίας»* για τη συλλογή, την προσαρμογή και την προώθηση της Ελληνικής και της Ελληνιστικής φιλοσοφίας στον Μουσουλμανικό κόσμο.

## Βιογραφία
Γεννήθηκε το 805 από αριστοκρατική οικογένεια στην πόλη Κούφα της Περσίας. Ο πατέρας του ήταν άρχοντας της Κούφα και τον βοήθησε να σπουδάσει και να μελετήσει την επιστήμη. Στη συνέχεια πήγε στη Βαγδάτη για να συνεχίσει εκεί τις μελέτες του. Κατά τη διάρκεια της βασιλείας του χαλίφη Αλ-Μαμούν έγινε επόπτης στον νεοσύστατο «Οίκο της Σοφίας» ο οποίος αποτελούταν από επιστήμονες που ασχολήθηκαν με τη μετάφραση και σχολίαση των έργων των αρχαίων Ελλήνων φιλοσόφων και συγγραφέων. Πέθανε στη Βαγδάτη περίπου το 873, και μετά το θάνατό του πάρα πολλά από τα βιβλία του καταστράφηκαν, κυρίως κατά την εισβολή των Μογγόλων στη Βαγδάτη, διότι από πολλούς θεωρήθηκαν ενάντια στη Ισλαμική θρησκεία.

## Φιλοσοφικό έργο
Αποδέχθηκε την Αριστοτελική φιλοσοφία όπως αυτή ερμηνευόταν από την Αθηναϊκή Σχολή του νεοπλατωνισμού. Θεωρώντας ότι η ταξινόμηση των επιστημών είναι η βάση της φιλοσοφίας, προσπάθησε να αφομοιώσει όλες τις γνώσεις της εποχής του. Έγραψε πλήθος δοκιμίων (τον 10ο αιώνα ήταν γνωστοί 240 τίτλοι) για την μεταφυσική, τη λογική, την ηθική, τα μαθηματικά. την ταξινόμηση των επιστημών, την αστρολογία την ιατρική, τη θεωρία της μουσικής, την οπτική, τη μετεωρολογία και την αλχημεία. Τα έργα του κατά το Μεσαίωνα διαβάζονταν σε μεγάλο βαθμό στη Δυτική Ευρώπη.

## Μουσικό έργο
Επόπτευσε προσωπικά την μετάφραση της αρχαίας Ελληνικής μουσικής θεωρίας, τόσο στην Περσική όσο και την Αραβική διάλεκτο και στη συνέχεια την προώθησε στη βιβλιοθήκη της Βαγδάτης. Ο Αλ-Κιντί, έδειξε τα διαστήματα της Οκτωήχου πάνω σε ένα απλό τετράχορδο ούτι, αρχής γενομένης από την τρίτη χορδή, με επτά βήματα τόσο σε αύξουσα όσο και σε φθίνουσα κατεύθυνση, γεφυρώνοντας με αυτόν τον τρόπο τη μουσική θεωρία των δύο πολιτισμών. Ο Αλ-Κίντι, στην εργασία του με το ούτι, υποτίθεται ότι αναφέρεται στις Πυθαγόρειες αναλογίες, αν και ο ίδιος στη μουσική πραγματεία του ποτέ δεν καθορίζει ένα ορισμένο μήκος χορδής, αυτός που ουσιαστικά θα ολοκληρώσει το έργο του είναι ένας άλλος Άραβας θεωρητικός μουσικός του 10ου αιώνα, ο Αλ-Φαράμπι.

## Παραπομπές


## Εξωτερικοί σύνδεσμοι
* 

Κατηγορία:Άραβες
Κατηγορία:Πέρσες φιλόσοφοι
Κατηγορία:Ισλαμική φιλοσοφία
Κατηγορία:9ος αιώνας
Knock Me Down

Το **Knock Me Down** είναι ένα τραγούδι από το funk rock συγκροτήμα Red Hot Chili Peppers. Ήταν το πρώτο single από το τέταρτο άλμπουμ τους, "Mother's Milk" (1989). Απεικονίζει μια αρνητικότητα προς τον στερεοτυπικά εγωιστικό τρόπο ζωής ενός τυπικού ροκ σταρ και φαίνεται να είναι κατά των ναρκωτικών. Το "Knock Me Down" έγινε η πρώτη επιτυχία της μπάντας φτάνοντας στον αριθμό έξι στο Billboard Modern Rock Tracks.

Το 1988, ο πρώην κιθαρίστας Χίλελ Σλόβακ πέθανε από υπερβολική δόση ηρωίνης. Το τραγούδι λειτουργεί ως ένα αφιέρωμα στο Σλόβακ. Σύμφωνα με τον Kiedis, "ήταν ένα τραγούδι που περιέγραφε πως είναι να είσαι τοξικομανής, να έχεις εγωισμό και να νομίζεις ότι είσαι αδιαπέραστος από τις δυνάμεις της φύσης και της ζωής. Αλλά ήταν επίσης ένα τραγούδι αγάπης για τον Χίλελ".

Το τραγούδι ερμηνεύεται από τον Kiedis και τον κιθαρίστα Φρουσιάντε αλλά λόγω του μίξινγκ η φωνή του Φρουσιάντε είναι πιο εμφανής. Στην εναλλακτική έκδοση (Original Long Version) η φωνή του Kiedis έχει μιξαριστεί για να είναι πιο εμφανής.

Το τραγούδι συμπεριλαμβάνεται στο *Guitar Hero: On Tour*.

## Τραγούδια

**CD single (1989)**
# "Knock Me Down" – 3:44
# "Millionaires Against Hunger" (Previously Unreleased) – 3:28
# "Fire" – 2:03

**CD version 2 and 12" single (1989)**
# "Knock Me Down" – 3:44
# "Punk Rock Classic" – 1:47
# "Magic Johnson" – 2:57

**7" single (1989)**
# "Knock Me Down" – 3:44
# "Punk Rock Classic" – 1:47
# "Pretty Little Ditty" – 1:37

**7" version 2 (1989)**
# "Knock Me Down" – 3:44
# "Punk Rock Classic" – 1:47
# "Pretty Little Ditty" – 1:37

**7" version 3 (1989)**
# "Knock Me Down" – 3:44
# "Show Me Your Soul" (Previously Unreleased) – 4:22

**7" version 4 (1989)**
# "Knock Me Down" – 3:44
# "Punk Rock Classic" – 1:47
# "Magic Johnson" – 2:57
# "Special Secret Song Inside" – 3:16

**12" single (1989)**
# "Knock Me Down" – 3:44
# "Millionaires Against Hunger" (Previously Unreleased) – 3:28
# "Fire" – 2:03
# "Punk Rock Classic" – 1:47
# "Special Secret Song Inside" – 3:16

Κατηγορία:Τραγούδια των Red Hot Chili Peppers
Κατηγορία:Τραγούδια του 1989
Κατηγορία:Singles του 1989
Το Ημερολόγιο ενός Σπασίκλα: Στους Δύο Τρίτος δεν Χωρεί

Το ***Το Ημερολόγιο ενός Σπασίκλα: Στους Δύο Τρίτος δεν Χωρεί***, γνωστό ως "*Diary of a Wimpy Kid: The Third Wheel*" στις ΗΠΑ, είναι ένα μυθιστόρημα ρεαλιστικής φαντασίας, γραμμένο από τον Αμερικανό συγγραφέα και σκιτσογράφο Τζεφ Κίνι, και το έβδομο βιβλίο της σειράς *[[Το Ημερολόγιο ενός Σπασίκλα]]*. Στις ΗΠΑ κυκλοφορεί από τις εκδόσεις Amulet Books, ενώ στην Ελλάδα από τις εκδόσεις Ψυχογιός.

## Πλοκή
Έρωτες, καρδούλες, αστεράκια – τι σημαίνουν όλα αυτά για τον Γκρεγκ Χέφλι; Ένας χορός στο σχολείο του την ημέρα του Αγίου Βαλεντίνου έχει φέρει τα πάνω κάτω στη ζωή του. Ο Γκρεγκ φοβάται μήπως μείνει μπακούρι στο χορό και προσπαθεί απεγνωσμένα να βρει μια κοπέλα να τον συνοδέψει. Βέβαια, ούτε ο καλύτερος φίλος του, ο Ράουλι, έχει βρει συνοδό αλλά αυτό δεν αποτελεί την παραμικρή ανακούφιση.Μια απροσδόκητη ανατροπή προσφέρει στον Γκρεγκ την πολυπόθητη ντάμα και αφήνει τον Ρόουλι να κρατάει το φανάρι. Όμως πολλά μπορούν να συμβούν σε μια βραδιά και στο τέλος δεν ξέρεις ποιος θα ερωτευτεί και ποιος όχι. 

## Συνέχεια
Αυτό είναι το έβδομο βιβλίο της σειράς *[[Το Ημερολόγιο ενός Σπασίκλα]]*. Το προηγούμενο είναι *[[Το Ημερολόγιο ενός Σπασίκλα: Μέρες Πανικού]]* ενώ το επόμενο *[[Το Ημερολόγιο ενός Σπασίκλα: Τρελή Γκαντεμιά]]*.

## Παραπομπές

## Εξωτερικοί σύνδεσμοι
http://www.psichogios.gr/site/Books/show?cid=1001829 

Κατηγορία:Το Ημερολόγιο ενός Σπασίκλα (σειρά)
Οι Πράσινοι (Λουξεμβούργο)

Οι **Πράσινοι** (λουξ. *Déi gréng*, γαλλ. *Les Verts*, γερμ. *Die Grünen*) είναι ένα πράσινο πολιτικό κόμμα του Λουξεμβούργου. 

Το κόμμα ιδρύθηκε το 1983, ενώ κέρδισε για πρώτη φορά έδρες στη Βουλή των Αντιπροσώπων της χώρας στις εκλογές του 1984, όταν κέρδισε δύο έδρες. Ωστόσο, το 1985, το κόμμα διασπάστηκε στα δύο δημιουργώντας τα κόμματα GLEI (Πράσινη Λίστα, Οικολογική Πρωτοβουλία) και GAP (Πράσινο Εναλλακτικό Κόμμα), τα οποία κέρδισαν από δύο έδρες το καθένα στις εκλογές του 1989. Στις εκλογές του 1994, τα δύο κόμματα κατήλθαν από κοινού και κέρδισαν το 11% των ψήφων και πέντε έδρες στο κοινοβούλιο, ενώ στις ευρωεκλογές του ίδιου έτους κέρδισε μία από τις έξι έδρες που αντιστοιχούν στο Λουξεμβούργο. Στις εκλογές και τις ευρωεκλογές του 1999, οι Πράσινοι διατήρησαν τον ίδιο αριθμό εδρών, αν και η δύναμη του κόμματος έπεσε στο 9%. Στις εκλογές του 2004, το κόμμα κέρδισε δύο επιπλέον έδρες και διατήρησε τη μοναδική του έδρα στις ευρωεκλογές του ιδίου έτους. 

Το κόμμα υποστηρίζει, μεταξύ άλλων, την μεταρρύθμιση στην οικολογική φορολογία, την χρήση ανανεώσιμων πηγών ενέργειας, την αποδοτική χρήση της ενέργειας και την ενοποίηση των δαπανών για τις συντάξεις. 
## Παραπομπές


Κατηγορία:Πολιτικά κόμματα του Λουξεμβούργου
Κατηγορία:Οικολογικά κόμματα
Μάχη της Ρεκάς

Η **μάχη της Ρεκάς** (Παρνασσίδα Φωκίδας, 9 Σεπτεμβρίου 1942), ήταν η πρώτη ένοπλη σύγκρουση που σημειώθηκε στην κατεχόμενη Ελλάδα, μεταξύ ομάδας ανταρτών του Ε.Λ.Α.Σ. και ιταλικού στρατιωτικού τμήματος. Το γεγονός αυτό, ουσιαστικά σηματοδοτεί την επίσημη έναρξη της ένοπλης πάλης του ελληνικού λαού για την αποτίναξη του ζυγού των ξένων κατακτητών. Πρωταγωνιστής της σύγκρουσης υπήρξε ο αρχικαπετάνιος του Ε.Λ.Α.Σ. Άρης Βελουχιώτης, ο οποίος συνέλαβε την ιδέα να προκαλέσει ένα σημαντικό χτύπημα κατά των Ιταλών στην Ανατολική Στερεά Ελλάδα, μετά την περιήγηση του ίδιου σε ολόκληρη την ευρύτερη περιοχή προς διερεύνηση των συνθηκών που επικρατούσαν.

Οι Έλληνες αντάρτες, με επικεφαλής τον Άρη και υπαρχηγό τον μόνιμο αξιωματικό του ελληνικού στρατού, νεαρό τότε ανθυπολοχαγό Δημ. Δημητρίου ("Νικηφόρο") είχαν μετακινηθεί στις 8 Σεπτεμβρίου έως την κορυφή της Γκιώνας, όταν αντελήφθηκαν την παρουσία εχθρικής ομάδας 50 περίπου ανδρών, που προέρχονταν από την Άμφισσα. Οι Ιταλοί έσπευσαν να βρουν κατάλυμα σε μια χαράδρα της οροσειράς, στη θέση "Ρέκα" ή "Ρυκά", όπου και πέρασαν τη νύχτα. Έπειτα από νυκτερινή παρακολούθηση, οι αντάρτες τους χτύπησαν αιφνιδιαστικά το ξημέρωμα. Η μάχη έληξε σύντομα, με νικητές τους άνδρες του Ε.Λ.Α.Σ. Όσοι Ιταλοί γλύτωσαν από τα πυρά (12 άνδρες με έναν ανθυπολοχαγό) συνελήφθησαν αιχμάλωτοι. Παρότι ο Άρης και οι σύντροφοί του αρχικά δεν είχαν σκοπό να τους πειράξουν αλλά επεδίωξαν να τους ανταλλάξουν με Έλληνες πολιτικούς κρατουμένους, τελικά τους πέρασαν από ανταρτοδικείο και τους εκτέλεσαν λίγες μέρες αργότερα. Ο απόηχος της μάχης υπήρξε ενθαρρυντικός και συνέβαλε στην εξύψωση του ηθικού των κατοίκων ολόκληρης της Στερεάς Ελλάδας. Υπήρξαν ωστόσο και δυσμενείς επιπτώσεις, όπως η πυρπόληση και ολοσχερής καταστροφή του χωριού Προσήλιο.

## Πηγές
* Γιάννης Χατζηπαναγιώτης ("Θωμάς"), "Η Πολιτική Διαθήκη του Άρη Βελουχιώτη" (εκδόσεις "Δωρικός")
* Σόλων Γρηγοριάδης, "Ιστορία της Σύγχρονης Ελλάδας 1941-1974"

Κατηγορία:Ιστορία της Φωκίδας
Κατηγορία:Μάχες του ΕΛΑΣ
Κατηγορία:Συγκρούσεις το 1942
Κατηγορία:Μάχες ιταλικού στρατού
Κατηγορία:Ιταλική κατοχή της Ελλάδας
Η Αριστερά (Λουξεμβούργο)

Η **Αριστερά** (, , ) είναι δημοκρατικό σοσιαλιστικό πολιτικό κόμμα του Λουξεμβούργου. Το κόμμα ιδρύθηκε στις 30 Ιανουαρίου 1999 από πρώην μέλη κομμάτων όπως το Κομμουνιστικό Κόμμα Λουξεμβούργου, η Νέα Αριστερά, το Επαναστατικό Σοσιαλιστικό Κόμμα και το Λουξεμβουργιανό Σοσιαλιστικό Εργατικό Κόμμα. Ένας από τους στόχους του κόμματος είναι η παρουσίαση μίας πιο αριστερής εναλλακτικής στη σοσιαλδημοκρατία.

Στις εκλογές του 1999, η Αριστερά κέρδισε το 3,3% των ψήφων και μία έδρα στο κοινοβούλιο, η οποία καταλήφθηκε από τον Αντρέ Χόφμαν. Το 2000, μετά από τις εκλογές στην Ες-συρ-Αλζέτ, ο Χόφμαν έγινε αντιδήμαρχος και τον διαδέχτηκε στην βουλευτική του έδρα ο Αλοΐς Μπίσντορφ του Κομμουνιστικού Κόμματος. Αργότερα, ύστερα από ρήξη μεταξύ των δύο κομμάτων, τα δύο κόμματα κατήλθαν αυτόνομα στις εκλογές του 2004, όπου η Αριστερά συγκέντρωσε το 1,9% των ψήφων και έχασε την κοινοβουλευτική της εκπροσώπηση. Στις εκλογές του 2009, όμως, κέρδισε το 3,3% των ψήφων και ξανακέρδισε την έδρα της.

Το κόμμα συνδέεται με την κοινοβουλευτική ομάδα του Ευρωπαϊκού Κοινοβουλίου Ευρωπαϊκή Ενωτική Αριστερά-Βόρεια Πράσινη Αριστερά, αλλά δεν έχει καταφέρει να εκλέξει μέλη σε αυτό. Συμμετέχει, επίσης, στο Κόμμα της Ευρωπαϊκής Αριστεράς και στην Ευρωπαϊκή Αντικαπιταλιστική Αριστερά.

## Παραπομπές


## Εξωτερικοί σύνδεσμοι
* 
*  

Κατηγορία:Πολιτικά κόμματα του Λουξεμβούργου
Κατηγορία:Σοσιαλιστικά κόμματα
Εναλλακτικό Δημοκρατικό Μεταρρυθμιστικό Κόμμα

Το **Εναλλακτικό Δημοκρατικό Μεταρρυθμιστικό Κόμμα** (λουξ. *Alternativ Demokratesch Reformpartei*, γαλλ. *Parti réformiste d'alternative démocratique*, γερμ. *Alternative Demokratische Reformpartei*) είναι ένα συντηρητικό πολιτικό κόμμα του Λουξεμβούργου. Είναι το πέμπτο μεγαλύτερο κόμμα στη Βουλή των Αντιπροσώπων της χώρας, καθώς κατέχει 4 από τις συνολικά 60 έδρες της.

Το κόμμα ιδρύθηκε το 1987 ως ένα μονοθεματικό κόμμα το οποίο υποστήριζε την εξίσωση των κρατικών συντάξεων των δημοσίων υπαλλήλων με εκείνων των υπόλοιπων πολιτών. Στις εκλογές του 1989, το κόμμα κέρδισε τέσσερις έδρες. Η δύναμή του κορυφώθηκε το 1999, όταν κέρδισε επτά έδρες, προτού πέσει εκ νέου στις τέσσερις έδρες. Το κόμμα ήταν το πιο δημοφιλές κόμμα συνταξιούχων στη δυτική Ευρώπη.

Η επιτυχία του ανάγκασε το Εναλλακτικό Δημοκρατικό Μεταρρυθμιστικό Κόμμα να διαμορφώσει θέσεις σε όλα τα ζητήματα της πολιτικής ζωής, αναπτύσσοντας μία συντηρητική πλατφόρμα. Έχει υιοθετήσει τον οικονομικό φιλελευθερισμό, καλύπτοντας ένα κενό που είχε δημιουργηθεί από το Δημοκρατικό Κόμμα. Είναι το μεγαλύτερο ευρωσκεπτικιστικό κόμμα της χώρας και είναι μέλος των Ευρωπαίων Συντηρητικών και Μεταρρυθμιστών.

## Παραπομπές


Κατηγορία:Πολιτικά κόμματα του Λουξεμβούργου
Κατηγορία:Συντηρητικά κόμματα
Ποτάμια καραβίδα

Η **ποτάμια καραβίδα** είναι είδος καραβίδας της οικογένειας των αστακιδών. Είναι πολύ κοινή στην Ευρώπη, όπου είναι παραδοσιακή πηγή τροφής. Ζει σε γλυκό νερό, συγκεκριμένα σε καθαρές λίμνες, ποτάμια και χειμάρρους. Απαντάται σε όλη την Ευρώπη, από τη Γαλλία στα δυτικά μέχρι την Ουκρανία στα ανατολικά, και από τη Σκανδιναβία στα βόρεια μέχρι τα Βαλκάνια στα νότια. Τα αρσενικά φτάνουν τα 16 εκατοστά σε μήκος ενώ τα θηλυκά μέχρι τα 12 εκατοστά.

## Οικολογία
Η ποτάμια καραβίδα είναι νυκτόβια και περνάει τη μέρα της σε τρύπες ή λαγούμια. Τρέφεται με σκουλήκια, υδρόβια έντομα, μαλάκια και υδρόβια φυτά. Φτάνει σε σεξουαλική ωριμότητα στην ηλικία των τεσσάρων ετών και αναπαράγεται από τον Οκτώβριο μέχρι το Νοέμβριο. Το θηλυκό μεταφέρει τα γονιμοποιημένα αυγά στα πόδια της μέχρι τον Μάιο οπότε και θα εκκολαφθούν. Οι κύριοι θηρευτές της ποτάμιας καραβίδας είναι τα Βιζόν, χέλια, πέρκες, λούτσοι και βίδρες.

## Κατανάλωση
Η ποτάμια καραβίδα κάποτε ήταν άφθονη σε όλη την Ευρώπη και, παρά την υψηλή τιμή της, καταναλωνόταν ευρέως από τους ανθρώπους επειδή θεωρείται η καλύτερη βρώσιμη καραβίδα. Όμως οι αριθμοί της μειώθηκαν από την πανούκλα των καραβίδων, μια ασθένεια που μεταδόθηκε από τις αμερικανικές καραβίδες (Pacifastacus leniusculus). Σήμερα κατατάσσεται στα εκτεθειμένα είδη από την IUCN.

Αναφορές κατανάλωσης ποτάμιων καραβίδων χρονολογούνται από τον Μεσαίωνα, όπου ήταν δημοφιλές τρόφιμο των Σουηδών ευγενών. Αργότερα η κατανάλωση της εξαπλώθηκε σε όλες τις κοινωνικές τάξεις λόγω της άμεσης διαθεσιμότητάς της. Παραδοσιακά οι καραβίδες συλλέγονται από τη φύση με παγίδες. Σήμερα αυτή η τεχνική έχει αντικατασταθεί με πιο μοντέρνους τρόπους, όπως υδατοκαλλιέργεια σε τεχνητές λίμνες. Η καραβίδα είναι σημαντικό μέρος της Σκανδιναβικής κουλτούρας, κάθε χρόνο στη Σουηδία γίνεται γιορτή καραβίδας για να σημάνει το τέλος του καλοκαιριού.

## Παραπομπές


Κατηγορία:Δεκάποδα
Me and My Friends

To **Me and My Friends** είναι ένα τραγούδι των Red Hot Chili Peppers από το τρίτο άλμπουμ τους , "The Uplift Mofo Party Plan". Είναι το τρίτο κομμάτι του άλμπουμ και κυκλοφόρησε αποκλειστικά στο ραδιόφωνο. Το τραγούδι είναι μία ωδή στους φίλους του Kiedis. Η μπάντα ερμηνεύει το τραγούδι ακόμα και σήμερα, είναι ένα από τα πιο παιγμένα της προ-Blood Sugar Sex Magik εποχής (1983-1990).

Δεν έχει καμία σχέση με το "My Friends" (από το "One Hot Minute" (1995)).

Αν και οι Red Hot Chili Peppers αποκήρυξαν το περισσότερο υλικό της προ-Blood Sugar Sex Magik αφού έγιναν διάσημοι χάρη σε αυτό τι άλμπουμ , το "Me and My Friends" είναι ένα τραγούδι για το οποίο η μπάντα νιώθει περήφανη . Παίζεται σε όλες τις περιοδείες από το 1986 κάνοντας το το έκτο πιο παιγμένο τραγούδι της μπάντας πίσω από τα "Give It Away", "Under the Bridge", "Scar Tissue", "Right On Time" and "By the Way". Είναι το παλαιότερο τραγούδι που συνεχίζεται να ερμηνεύεται συστηματικα.

Κατηγορία:Τραγούδια των Red Hot Chili Peppers
Κατηγορία:Τραγούδια του 1987
Κατηγορία:Singles του 1987
Κατηγορία:Singles της EMI Records
Κύπελλο Πρωταθλητριών Ευρώπης στην καλαθοσφαίριση 1978-79

Η διοργάνωση του Κυπέλλου Πρωταθλητριών Ευρώπης της περιόδου 1978-79 διεξήχθη το διάστημμα 2 Νοεμβρίου 1978 - 5 Απριλίου 1979. Συμμετείχαν 22 ομάδες και πρωταθλήτρια αναδείχθηκε η Μπόσνα Σαράγιεβο.

## Πρώτος γύρος

### Πρώτος Όμιλος

### Δεύτερος Όμιλος

### Τρίτος Όμιλος

### Τέταρτος Όμιλος

### Πέμπτος Όμιλος

### Έκτος Όμιλος

### Ημιτελική Φάση

### Τελικός

## Εξωτερικοί σύνδεσμοι
* linguasport.com

1978-79
Ευρωλιγκα ανδρων
Ευρωλιγκα ανδρων
Δανήλος Συντιχάκης

Ο **Δανήλος (Δανιήλ) Εμ. Συντυχάκης** (και Συντιχάκης, 1913 - Ηράκλειο, 10 Νοεμβρίου 1992) ήταν Έλληνας πολιτικός. Εξελέγη βουλευτής με την Ενιαία Δημοκρατική Αριστερά (ΕΔΑ) το 1963 αλλά παρέμεινε μόνο 4 μήνες, καθώς η κυβέρνηση έπεσε και προκηρύχθηκαν νέες εκλογές το 1964.

## Βιογραφία
Ήταν υπεύθυνος τότε της οργάνωσης Ηρακλείου του ΚΚΕ.

Στις εκλογές του 1963 ήταν υποψήφιος με την ΕΔΑ και κέρδισε την έδρα στο Ηράκλειο με 5.674 ψήφους.

Έγραψε αυτοβιογραφία. Πέθανε το Νοέμβριο του 1992 στο Πανεπιστημιακό Νοσοκομείο του Ηρακλείου και κηδεύτηκε από το μητροπολιτικό ναό του Αγίου Μηνά.

Ο φάκελος του Δανιήλ Συντυχάκη διασώθηκε και δεν καταστράφηκε, όπως χιλιάδων άλλων το 1989. Το όνομά του δόθηκε σε δρόμο του Ηρακλείου.

## Οικογένεια
Ήταν παντρεμένος με τη Στέλλα Συντυχάκη. Ο γιος του, Μανόλης, κατήλθε ως υποψήφιος με το ΚΚΕ στις εκλογές του 2000  και στις εκλογές του 2007 στο νομό Ηρακλείου. Ο Μανόλης εξελέγη βουλευτής στις εκλογές του Μαΐου του 2012 και ήταν η πρώτη εκλογή κομμουνιστή βουλευτή στο Ηράκλειο έπειτα από 49 χρόνια, όταν είχε εκλεγεί ο Δανιήλ Συντυχάκης. εξελέγη βουλευτής στις εκλογές του Ιανουαρίου 2015.

## Παραπομπές


Κατηγορία:Βουλευτές Ηρακλείου
Κατηγορία:Βουλευτές εκλεγμένοι με την ΕΔΑ
Λάμπρος Βέικος

[250px|μικρογραφία|δεξιά|Ο Λάμπρος Βέικος. Ελαιογραφία, Δράκος Θ., [Εθνικό Ιστορικό Μουσείο]]
Ο **Λάμπρος Βέικος** ή **Λάμπρος Ζάρμπας** ήταν Σουλιώτης οπλαρχηγός και αρχηγός φάρας.

## Βιογραφικά στοιχεία
Γνωστός και ως Λάμπρος Βέκιος, γεννήθηκε περίπου το 1785 στο Σούλι και ήταν γιος του Φώτου-Βέικου Ζάρμπα, γενάρχη της φάρας των Ζαρμπαίων. Καταγόταν από το Νικολίτσι Πρέβεζας.

Όταν ο Αλή πασάς το 1821 συμμάχησε με τους Σουλιώτες, προκειμένου να τους έχει στο πλευρό του ενάντια στα σουλτανικά στρατεύματα, που τον πολιορκούσαν και συμφώνησε να τους παραδώσει το Σούλι, παρέδωσε στον Λάμπρο Βέικο και τον Μάρκο Μπότσαρη, το κάστρο της Κιάφας.

Όταν ο Χουρσίτ πασάς πολιορκούσε το Σούλι, στη μάχη που έγινε στη θέση Μαμάκου, οι Σουλιώτες χτυπήθηκαν από τα πλάγια από 2000 τουρκαλβανούς. Μαζί με τον Βέλιο Καραμπίνη και 150 στρατιώτες, αναχαίτισε τους Τούρκους δίνοντας έτσι την ευκαιρία στον Θανάση Δράκο να απαγκιστρωθεί και να οχυρωθεί στο Κούγκι.

Ηγήθηκε του στρατού των 3.000 Ρουμελιωτών που πήραν την απόφαση να ενισχύσουν τους Μεσολογγίτες. Ο Κιουταχής τού ζήτησε να μεσολαβήσει για σύναψη συμφωνίας µε τους πολιορκημένους αλλά η απάντησή του ήταν αρνητική. 

Μετά την Έξοδο, συνέχισε να παίρνει μέρος σε πολλές μάχες και μεταξύ αυτών, στη μάχη της Άμπλιανης και του Διστόμου. Πολέμησε μαζί με τον Καραϊσκάκη στην Αράχοβα, ενώ το 1827, έλαβε μέρος μάχες γύρω από την Αθήνα και τελικά σκοτώθηκε στη μάχη του Ανάλατου. 

Προς τιμήν του οι Έλληνες έδωσαν το όνομά του σε μια συνοικία των Αθηνών, που σήμερα βρίσκεται μέσα στα όρια του δήμου Καλλιθέας. 

Το κράτος για να τον τιμήσει έδωσε στους κληρονόμους του εκτάσεις γης στην περιοχή του σημερινού άλσους Βεΐκου στα όρια του Δήμου Γαλατσίου.

## Παραπομπές

Κατηγορία:Οπλαρχηγοί του 1821
Χρήστος Τούντας

Ο **Χρήστος Τούντας** (20 Νοεμβρίου 1901  - 2 Απριλίου 1984) ήταν Έλληνας δικηγόρος, που υπηρέτησε ως βουλευτής και υπουργός στην κυβέρνηση του Σοφούλη, με καταγωγή από την Αρκαδία.

## Βιογραφία
Γεννήθηκε στη Μεγαλόπολη Αρκαδίας. Στην κυβέρνηση Σοφούλη υπηρέτησε ως υπουργός Ταχυδρομείων, Τηλεγράφων και Τηλεφώνων από τις 26 Νοεμβρίου 1948 ως τις 20 Ιανουαρίου 1949. 

Διετέλεσε γενικός γραμματέας του υπουργείου Εσωτερικών. Εξελέγη βουλευτής Αρκαδίας με την ΕΠΕΚ του Πλαστήρα στις εκλογές του 1952. Επανεξελέγη βουλευτής στις εκλογές του 1961 και του 1964 με την Ένωση Κέντρου του Γεωργίου Παπανδρέου.

Πέθανε στην Αθήνα τον Απρίλιο του 1984 και κηδεύτηκε από το Β΄ Νεκροταφείο των Πατησίων.

## Παραπομπές


Κατηγορία:Έλληνες υπουργοί Ταχυδρομείων, Τηλεγράφων και Τηλεφώνων
Κατηγορία:Έλληνες δικηγόροι του 20ού αιώνα
Κατηγορία:Βουλευτές Αρκαδίας
Κάρολος Ιωσήφ Βοναπάρτης

Ο **Κάρολος Ιωσήφ Βοναπάρτης** (*Charles Joseph Bonaparte*, 9 Ιουνίου 1851 - 28 Ιουνίου 1921) ήταν Αμερικανός πολιτικός που διετέλεσε υπουργός Ναυτικών (1905 - 1906) καθώς και Γενικός Εισαγγελέας των ΗΠΑ (1906 - 1909) στην κυβέρνηση Θεόδωρου Ρούζβελτ.

## Βιογραφικά στοιχεία

Γεννήθηκε στις 9 Ιουνίου 1851 στην Βαλτιμόρη και ήταν γιος του Ζερόμ-Ναπολέοντα, γενάρχη του αμερικανικού κλάδου της οικογένειας Βοναπάρτη. Παππούς του ήταν ο Ιερώνυμος Βοναπάρτης, νεότερος αδελφός του Ναπολέοντα Α΄ Βοναπάρτη και βασιλιάς της Βεστφαλίας. Ο αμερικανικός κλάδος δεν θεωρείται μέρος της δυναστείας των Βοναπάρτη, γι'αυτό και ποτέ τα μέλη του δεν χρησιμοποίησαν τους σχετικούς τίτλους.

Σπούδασε νομικά στο πανεπιστήμιο του Χάρβαρντ. Την 1η Ιουλίου 1905 διορίστηκε υπουργός Ναυτικών στην κυβέρνηση Θεόδωρου Ρούζβελτ, θέση στην οποία παρέμεινε μέχρι και τις 16 Δεκεμβρίου 1906, οπότε και διορίστηκε Γενικός Εισαγγελέας των ΗΠΑ. Στην τελευταία θέση παρέμεινε μέχρι και τον Μάρτιο του 1909. Ως Γενικός Εισαγγελέας ίδρυσε το Γραφείο Ερευνών, που το 1935 μετονομάστηκε σε Ομοσπονδιακό Γραφείο Ερευνών (FBI). Ιδιαίτερο ενδιαφέρον επέδειξε για τα δικαιώματα των Αφροαμερικανών.

Απεβίωσε στην Βαλτιμόρη στις 28 Ιουνίου 1921. Ήταν νυμφευμένος και δεν είχε παιδιά.

## Πρόγονοι



	

## Παραπομπές


Κατηγορία:Πολιτικοί των ΗΠΑ
Κατηγορία:Αμερικανοί δικηγόροι
Βαράμης Δ΄ της Περσίας

Ο **Βαράμης Δ’ της Περσίας** (... - 399) ήταν ο 13ος βασιλιάς της Αυτοκρατορίας των Σασσανιδών από το 388 έως το 399.

Ήταν γιος και διάδοχος του βασιλιά της Περσίας Σαπώρη Γ’. Ο πατέρας του τον είχε τοποθετήσει κυβερνήτη του Κερμάν. Η Αρμενία είχε διαιρεθεί την εποχή του πατέρα του Σαπώρη στα δύο : το μικρότερο τμήμα της το δυτικό βρισκόταν υπό την διοίκηση της Ρώμης, το μεγαλύτερο τμήμα της το Ανατολικό υπό την διοίκηση των Περσών. Οι Αρμένιοι της Ρώμης κατά μεγάλα τμήματα μετά την διαίρεση του κράτους τους άρχισαν να μεταναστεύουν κατά μεγάλα κύματα στο ανατολικό κράτος επειδή αισθάνονταν μεγαλύτερη ασφάλεια με τους Πέρσες. Ύστερα από εκκλήσεις των Αρμένιων ευγενών να τοποθετήσει υποτελή βασιλιά έναν δικό τους άνθρωπο από τη δυναστεία των Αρσακιδών ο Σαπώρης τοποθέτησε τον Χοσρόη Δ’  γιο του βασιλιά Βαρασδάτη.
Το 389 έναν χρόνο μετά την άνοδο του Βαράμη στον θρόνο ο Χοσρόης Δ’ καθαιρέθηκε και φυλακίστηκε από τον Πέρση βασιλιά επειδή κρίθηκε ύποπτος για μυστικές συνεννοήσεις με τον Ρωμαίο αυτοκράτορα Θεοδόσιο, στην  θέση του τοποθετήθηκε ο αδελφός του Βραχμσαπώρ. Ο Χοσρόης Δ’ κάλεσε τον Ρωμαίο αυτοκράτορα για βοήθεια εναντίον του Βαράμη αλλά ο Θεοδόσιος αρνήθηκε να παραβιάσει την ειρηνική συνθήκη την οποία είχε κλείσει το 384 με τον βασιλιά των Περσών Σαπώρη πατέρα του Βαράμη.
Ο Βαράμης στο τέλος της βασιλείας του έγινε βίαιος και αυταρχικός, η συμπεριφορά του έγινε αφόρητη, παραμέλησε τα καθήκοντα του με αποτέλεσμα να δολοφονηθεί από τον στρατό του.

## Πηγές

**Chisholm, Hugh, ed. (1911). Encyclopedia Britannica(11th ed.). Cambridge University Press.*

Κατηγορία:Πέρσες βασιλείς
Κατηγορία:Δυναστεία των Σασσανιδών
Ιερώνυμος Βοναπάρτης

Ο **Ιερώνυμος** (γαλλ. *Jérôme*, 15 Νοεμβρίου 1784 – 24 Ιουνίου 1860) του Οίκου του Βοναπάρτη ήταν βασιλιάς της Βεστφαλίας (1807-1813) και ο 1ος πρίγκιπας του Μονφόρ.

## Βιογραφικά στοιχεία
Ο *Ιερώνυμος Ναπολέων* γεννήθηκε στο Αζαξιό (Αιάκειο) της Κορσικής στις 15 Νοεμβρίου 1784 και ήταν ο πέμπτος γιος και το όγδοο και τελευταίο τέκνο του Κάρλο Μαρία Μπουοναπάρτε, διπλωμάτη & δικηγόρου της Κορσικής, και της Λετίτσια Ραμολίνο, κόρης του Τζοβάννι Τζερόνιμο Ραμολίνο, λοχαγού του κορσικανικού ιππικού & πεζικού του στρατού της Γένουας. Ο Ιερώνυμος έφερε αρχικά το όνομα «*Girolamo Buonaparte*». Δευτερότοκος αδελφός του ήταν ο Ναπολέων, Αυτοκράτορας των Γάλλων.

Από το 1807 έως το 1813 διετέλεσε βασιλιάς της Βεστφαλίας, ενώ μετά το 1848, όταν ο ανιψιός του, Ναπολέων Γ΄, διετέλεσε πρώτα πρόεδρος και έπειτα αυτοκράτορας της Γαλλίας, χρησιμοποιήθηκε σε διάφορες κυβερνητικές θέσεις.

Απεβίωσε στο Παρίσι στις 24 Ιουνίου του 1860 σε ηλικία 76 ετών.

Το όνομά του είναι χαραγμένο στην Αψίδα του Θριάμβου στο Παρίσι (Βόρειος πυλώνας, Στήλη 5).

## Οικογένεια
Νυμφεύτηκε το 1803 την Ελίζαμπεθ Πάττερσον, κόρη του Ουίλλιαμ Πάττερσον από τη Βαλτιμόρη, ιδιοκτήτη σιδηροδρόμων, και είχε ένα τέκνο:
* Ιερώνυμος Ναπολέων (1805 - 1870), ιδιοκτήτης φάρμας, πρόεδρος της Αγροτικής Εταιρείας του Μαίρυλαντ και 1ος πρόεδρος του Ομίλου του Μαίρυλαντ.

Το 1805 ο γάμος ακυρώθηκε και ο Ιερώνυμος έκανε το 1807 δεύτερο γάμο με την Αικατερίνη, κόρη του Φρειδερίκου Α΄ της Βυρτεμβεργης, και είχε τρία τέκνα:
* Ιερώνυμος Ναπολέων Κάρολος (1814 - 1847), 2ος Πρίγκιπας του Μονφόρ, στρατιωτικός στη Βυρτεμβέργη.
* Ματθίλδη (1820 - 1904), παντρεύτηκε πρώτα τον Ανατόλυ Νικολάγιεβιτς Ντεμίντοφ, 1ο Πρίγκιπα του Σαν Ντονάτο, και μετά τον Κλωντιούς Μαρσέλ Ποπελέν.
* Ναπολέων Ιωσήφ (1822 - 1891), 3ος Πρίγκιπας του Μονφόρ, τιτουλάριος Βασιλιάς της Βεστφαλίας, Κόμης του Μεντόν & Μονκαλιέρι.

Το 1835 απεβίωσε η Αικατερίνη και ο Ιερώνυμος έκανε τρίτο γάμο το 1840 με την Ζυστίν, κόρη του Μπερνάρ Πεκόλι και χήρα του μαρκησίου του Μπαρτολίνι-Μπαλντέλλι. Δεν απέκτησαν τέκνα.

Από μία μη νόμιμη σχέση του είχε ένα φυσικό τέκνο:
* Καρλ Φίλιπ Έρικ Μπαχ.

## Πρόγονοι



	

## Παραπομπές


## Εξωτερικοί σύνδεσμοι

Κατηγορία:Βασιλείς της Γερμανίας
Ιερώνυμος
Κατηγορία:Ονόματα χαραγμένα στην Αψίδα του Θριάμβου
Μένανδρος (αποσαφήνιση)

Με το αρχαίο ελληνικό όνομα **Μένανδρος** ήταν γνωστοί οι:

*Μένανδρος, αρχαίος Έλληνας συγγραφέας, εκπρόσωπος της Νέας Κωμωδίας
*Μένανδρος ο Δίκαιος (ή Μιλίντα στα ινδικά), έλληνας Βασιλιάς της Βακτρίας από το 163 π.Χ. έως το 145 π.Χ.
*Μένανδρος ο Ρήτορας, από την Λαοδίκεια προ του Λύκου (Λαοδίκεια της εν Φρυγίας)
*Μένανδρος Προτήκτωρ, βυζαντινός νομικός, ιστορικός και ποιητής του 6ου αιώνα

Κατηγορία:Αποσαφηνίσεις ονομάτων
Αμπντούλ Μετζίτ Β΄

Ο **Αμπντούλ Μετζίτ Β΄** (τούρκικα: *II. Abdülmecid*, 29 Μαΐου 1868 - 23 Αυγούστου 1944) ήταν ο29ος και τελευταίος Χαλίφης του Ισλάμ κατά την περίοδο 1922-1924.

## Βιογραφία
Ο Αμπντούλ Μετζίτ Β΄ γεννήθηκε το 1868 στο Παλάτι Ντολμαμπαχτσέ, γονείς του ήταν ο σουλτάνος Αμπντούλ Αζίζ και η Χαϊρανιντίλ Σουλτάν. Ο Αμπντούλ Μετζίτ ήταν στρατηγός του οθωμανικού στρατού αλλά στην πραγματικότητα δεν είχε την στρατιωτική κλίση.

Όταν ο ξαδερφός του έγινε σουλτάνος, ο Αμπντούλ Μετζίτ έγινε διάδοχος του θρόνου, όμως την 1 Νοεμβρίου 1922 το σουλτανάτο καταργήθηκε. Παρόλα αυτά, ο Αμπντούλ Μετζίτ έγινε χαλίφης με απόφαση της εθνοσυνέλευσης της Άγκυρας. Το 1924 εκδιώχθηκε από τον Μουσταφά Κεμάλ.

## Θάνατος
Ο Αμπντούλ Μετζίτ πέθανε το 1944 στο Παρίσι όπου έμενε τα τελευταία χρόνια της ζωής του. Τάφηκε στη Μεδίνα.

## Οικογένεια
**Σύζυγοι**
*Σεχσουβάρ Καντινεφέντι
*Μιχριμάχ Χανιμεφέντι
*Χαϊρουνίσα Χανιμεφέντι
*Ατιγιέ Μεχιστέ Καντινεφέντι
*Μπιχρούζ Χανιμεφέντι

**Παιδιά**
*Ηγεμόνας Ομέρ Φαρούκ Οσμάνογλου Εφέντι (1898-1969), γιος της Σεχσουβάρ Καντινεφέντι
*Χατιτζέ Χαϊριγιέ Αϊσέ Ντουρουσεχβάρ Σουλτάν (1914-2006), κόρη της Μεχιστέ Καντινεφέντι

## Παραπομπές


(76 ετών)

Κατηγορία:Χαλίφηδες
Κατηγορία:Τούρκοι Μουσουλμάνοι
Κατηγορία:Εξόριστοι